Diari Oficial de la Generalitat Valenciana


Sumari del DOGV 4199, del 27-02-2002 (2002/1901)

Informació pública de la suspensió de l'atorgament de llicències d'edificació i ús en l'àmbit del xamfrà entre l'avinguda de Santa Maria del Puig i el carrer de la Mare de Déu del Roser (parcel·les cadastrals 6873614, 6873615 i tram de séquia sense ús confrontant a les dues anteriors).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4199

Data del DOGV
:   27-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1901


Organisme emissor
:   Ajuntament d'Almàssera

Tipus de document
:   Anunci

Informació pública de la suspensió de l'atorgament de llicències d'edificació i ús en l'àmbit del xamfrà entre l'avinguda de Santa Maria del Puig i el carrer de la Mare de Déu del Roser (parcel·les cadastrals 6873614, 6873615 i tram de séquia sense ús confrontant a les dues anteriors). [2002/Q1901]
  
Mitjançant la Resolució de l'Alcaldia número 662/2001, de 27 de desembre de 2001, es va adoptar l'acord següent:
  
1. Suspendre l'atorgament de llicències d'edificació i ús en l'àmbit de les parcel·les cadastrals 6873614, 6873615 i tram de séquia sense ús confrontant a les dues anteriors, segons es reflecteix al plànol adjunt, les tres parcel·les conformen la cantonada entre l'avinguda de Santa Maria del Puig i el carrer de la Mare de Déu del Roser, amb la finalitat de facilitar l'estudi per a donar a la parcel·la una finalitat urbanística i arquitectònica coherent amb l'illa on es troben en el marc del pla de reforma interior previst que redacten els serveis tècnics municipals.
  
2. D'acord amb el que s'estableix en l'article 152 del Reglament de Planejament de la Comunitat Valenciana, la suspensió durarà com a màxim un any, tret que en aquest període es convoque la informació pública de la nova ordenació, en aquest cas es mantindrà a la zona afectada fins a un màxim de dos anys.
  
3. Publicar aquest acord en el Diari Oficial de la Generalitat Valenciana i als propietaris directament afectats, amb indicació dels recursos que s'escaiguen.
  
Contra l'acord anteriorment transcrit, les persones i entitats que tinguen algun interés en aquest assumpte, hi podran interposar:
  
a) Amb caràcter potestatiu, recurs de reposició davant l'alcalde d'aquest ajuntament, en el termini d'un mes, comptador des de l'endemà de la data de la publicació d'aquest edicte en el Diari Oficial de la Generalitat Valenciana.
  
b) Directament recurs contenciós administratiu davant la sala d'aquest mateix ordre jurisdiccional del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la data de publicació d'aquest edicte en el Diari Oficial de la Generalitat Valenciana.
  
Tot això sense perjudici que hi puguen interposar qualsevol altre recurs administratiu o jurisdiccional que estimen que els assistisca.